Ina von Pfaler

Ina von Pfaler (17. toukokuuta 1882 Viipuri – 3. elokuuta 1943 HelsinkiIna von Pfaler kuollut. Helsingin Sanomat, 5.8.1943, s. 6.) oli suomalainen sopraanolaulaja ja musiikinopettaja. 

Ina von Pfalerin vanhemmat olivat pankinjohtaja August von Pfaler ja Olga Alfthan. Hän opiskeli musiikkia Viipurissa Anna Forsténin johdolla sekä täydensi opintojaan tämän jälkeen Berliinissä 1904–1908, Pariisissa 1911 ja Tukholmassa 1919. Helsingin musiikkiopistossa von Phaler opetti vuodesta 1915, konsertteja hän antoi kotimaassa ja ulkomailla. Von Pfaler tunnettiin radioesiintymisistään Pohjoismaissa ja hän lauloi myös oopperassa. Viimeisinä vuosinaan hän opetti laulua Helsingin ruotsalaisissa kansakouluissa. Von Pfaler osallistui aktiivisesti Suomen musiikinopettajain liiton toimintaan. Hän toimi muun muassa liiton johtokunnan jäsenenä ja laulunopettajien jaoston puheenjohtajana.Laulunopettaja Ina v. Pfaler 60-vuotias. Helsingin Sanomat, 17.5.1942, s. 8.

Lähteet

Luokka: Suomalaiset sopraanot
Luokka: Suomalaiset musiikkipedagogit
Luokka:Vuonna 1882 syntyneet
Luokka:Vuonna 1943 kuolleet